Carlos Vela

Carlos Alberto Vela Garrido (sündinud 1. märtsil 1989 Cancúnis) on Mehhiko jalgpallur, kes mängib ründajana Major League Socceri klubis Los Angeles FC.

Enne seda mängis ta pikka aega Hispaania kõrgliiga La Liga klubi Real Sociedadi ridades. Ta valiti hooaegadel 2011–12 ja 2013–14 Real Sociedadi hooaja parimaks mängijaks. Kahel korral valiti ta La Liga kuu parimaks mängijaks: detsembris 2013 ja novembris 2014.

 Koondisekarjäär 
2005. aasta tuli Vela Mehhiko noortekoondisega noorte maailmameistriks. Ta oli viie väravaga turniiri suurim väravakütt ja võitis Kuldse Palli auhinna.

Mehhiko rahvuskoondises mängis Vela aastatel 2007–2018 kokku 72 korda ja lõi 19 väravat. Koondisedebüüdi tegi Vela 2007. aasta septembris sõprusmängus Brasiilia vastu. Esimese värava lõi ta rahvuskoondises 16. oktoobril sõprusmängus Guatemala vastu.

2009. aasta CONCACAF Gold Cupi finaalmängus 26. juulil lõi ta värava USA vastu ning võitis koondisega turniiri.

2015. aasta CONCACAF Gold Cupi esimeses alagrupimängus 9. juulil lõi ta värava Kuuba vastu. Viimases alagrupimängus 15. juulil lõi ta värava Trinidadi ja Tobago vastu. Turniiri võitis Mehhiko, kui alistas finaalis taas USA koondise.

2018. aasta maailmameistrivõistluste teises alagrupimängus lõi ta penaltist värava Lõuna-Korea vastu."Mehhiko võidumarss jätkus ka Lõuna-Korea vastu". sport.err.ee. 23.6.2018. Vaadatud 24.6.2018

Ta kuulus Mehhiko koondisse ka 2010. aasta maailmameistrivõistlustel ja 2017. aasta FIFA konföderatsioonide karikavõistlustel.

 Viited 

 Välislingid 

Kategooria:Mehhiko jalgpallurid
Kategooria:Arsenal FC mängijad
Kategooria:Celta de Vigo mängijad
Kategooria:CA Osasuna mängijad
Kategooria:West Bromwich Albion FC mängijad
Kategooria:Real Sociedadi mängijad
Kategooria:Premier League'i mängijad
Kategooria:La Liga mängijad
Kategooria:Sündinud 1989